钦定古今图书集成/明伦汇编/氏族典/第057卷 > 徐岱
## 钦定古今图书集成/明伦汇编/氏族典/第057卷 > 徐岱

按《唐书徐岱传》：“岱字处仁，苏州嘉兴人。世农家子。于
学无所不通，辩论明锐，座人常屈。大历中，刘晏表为
校书郎。观察使李栖筠钦其贤，署所居为复礼乡，名
达于朝，擢偃师尉。礼仪使蒋镇荐为太常博士，专掌
礼事。从德宗出奉天，以膳部员外郎兼博士。贞元初，
为太子诸王侍读，迁给事中、史馆修撰。卒赠礼部尚”
书。